Kedves Barátom!
Ezen a nyáron ministráns tábort szervezünk, melyen Te is részt vehetnél! Sok izgalom vár Rád és sok meglepetés! (pl.: Mivel is foglalkozik egy levita!)). Lesz játék, ének, tábortűz, kirándulás, móka, kacagás! Ugye, nem akarsz egész nyáron otthon ülni és unatkozni!?
Hol is lesz a tábor? Kővágószőlősön az új ministráns otthonunkban, (melynek a plébániaépület ad helyet) mindjárt az Árpád-kori templom mellett .
Mikortól- meddig? 2006. Július 04--én gyere el Kővágószőlősre délelőtt 9.00h-ra PONTOSAN! A tábor zárása 2006. Július 11-én 14.00 h-kor kezdődő szentmisével zárul, melyre kedves szüleidet is szeretettel várjuk.
Mit hagyj feltétlenül otthon? Nyafogást, rádiót, magnót, walkman-t, discmant, játékot (kártya, tetrisz stb. ), cukorkát, csokit, zsebpénzt, mobiltelefont!
És mibe kerül? A tábor díja: 8000Ft (+500Ft minden egyes ablaktörés esetén!), a Plébános Atyáért legalább egy Miatyánk imádkozása hálából, hogy támogat téged.

Mit kell hoznod ?
(NAGYON FONTOS!!! )
Elsősorban Magadat, , továbbá: meleg pulóver, hosszú- és rövidnadrág, szabadidő ruha (alváshoz is), rövid ujjú pólók, megfelelő számú fehérnemű és zokni, fürdőruha, papucs, ágynemű, párna vagy hálózsák, esőkabát, kényelmes cipő (túrázáshoz is), tisztálkodási felszerelés (fésű, fogkefe, fogkrém, szappan, törölköző), tű, cérna, füzet, színes ceruza, íróeszköz, zseblámpa, ha van ministráns ruha (kérheted a plébános atyától!) DIÁKIGAZOLVÁNY, Orvosi Igazolás a háziorvostól , jókedv, vidámság, mosoly! Nagyon nagy szeretettel várunk! Ha ezeknek a beszerzése gondot jelent, számíthatsz a segítségünkre! ÉS ha van: Biblia, imakönyv, színes papír, olló, ragasztó, zsírkréta, színes rongydarabok.
Bármilyen kérdéssel a táborvezetőhöz
Hamzau Relu atya bicsérdi plébánoshoz lehet fordulni. Elérhetőségek: Rk. Plébánia Bicsérd 7671 Rózsa Ferenc u. 35. tel.: 06/73/472 269 vagy 06/30/3812362
E-mail hamzaurelu@freemail.hu

Kedves Plébános atya, Kedves Szülők!
Ezzel a táborral az a célunk, hogy egy kis segítséget nyújtsunk a felsős (4. oszt.-tól) fiú ministránsok keresztény nevelésében és kedvet ébresszünk papi hivatáshoz. Amit a gyerekek hittanórán és szentmisén megtanultak, azt most a gyakorlatban is megerősítjük. A táborban teljes ellátásunk lesz. Az ebédet menzán fogjuk elfogyasztani, szombat-vasárnap a helyi hívek segítségével lesz ebédünk, a reggeli és vacsora pedig az Önök által küldött hideg élelemből valósul meg. Szeretnénk kérni a plébános atyát, hogy lehetőségeihez mérten támogassa ministránsai részvételét a táborban. Nagyon fontos, hogy mindazt amit beírtunk a "Mit hagyj feltétlenül otthon!" című rovatban úgy is legyen. (A tábor programját a telefonálás megzavarja, ezért szeretettel kérjük lehetőleg mellőzzük , ha bármilyen gond van a megadott telefonszámon mi felkeressük a kedves szülőket. A tábor max. létszáma: 35. (harmincöt) gyerek. Túljelentkezés esetén a „ Jelentkezési lap” beérkezési sorrend alapján válogatjuk a jelentkezőket!
A jelentkezési lap beadásának
határideje 2006. június 15
Addig is jó nyaralást kívánunk!
Adjon a jó Isten hozzá szép időt
s jó egészséget!

„AZ ÚJSZÖVETSÉG LEVITÁI”
Egyházmegyei Ministráns Hittantábor
Tájékoztató (Saját!)
-www.pecsministrans.fw.hu-